**Ministru kabineta rīkojuma projekta**

**„Par finanšu līdzekļu piešķiršanu no valsts budžeta programmas**

**„Līdzekļi neparedzētiem gadījumiem”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 1. Saskaņā ar Ministru kabineta 2009.gada 22.decembra noteikumiem Nr.1644 „Kārtība, kādā pieprasa un izlieto budžeta programmas „Līdzekļi neparedzētiem gadījumiem” līdzekļus”;
2. Līgatnes novada pašvaldības 2016.gada 6.maija vēstule Nr.D3-2/16/758 „Par Brīvības ielas posma – Pluču strauta tilta bojājumu”.
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pamatojoties uz Līgatnes novada pašvaldības iesniegto informāciju, 2016.gada naktī no 13.aprīļa uz 14.aprīli Līgatnē bija novērojamas ilgstošas un stipras lietavas. Ņemot vērā, ka hidroģeoloģisko situāciju Līgatnes pilsētā būtiski ietekmē samērā izteiktais reljefs strautu, kanālu un grāvju sistēmā ļoti īsā laika posmā nonāca liels virsūdeņu daudzums, kuru straume izraisīja Brīvības ielas posma – Pluču strauta tilta nesošo konstrukciju bojājumu un ielas seguma iegruvumu.Pirms avārijas stāvoklī šobrīd atrodas arī ielas trasē izvietotās inženierkomunikāvijas. 2016.gada 14.aprīlī tika veikti visi nepieciešamie darbi, lai tiktu novērsti jaunu iegruvumu draudi. Kā norāda Līgatnes novada pašvaldība tas ir pagaidu risinājums konkrētajai situācijai un, iestājoties līdzīgiem laikapstākļiem vai, palielinoties ielas slodzei, ielas trasē izvietotās inženierkomunikācijas var sabrukt.Līgatnes novada pašvaldība norāda, ka Brīvības iela ir vienīgā piekļuves iespēja Līgatnes papīrfabrikai un divām daudzdzīvokļu dzīvojamajām mājām. Ņemot vērā, ka Brīvības iela ir viena no būtiskākajām Līgatnes pilsētas ceļa infrastruktūras sastāvdaļām, ko ikdienā izmanto gan pilsētas iedzīvotāji, gan viesi, bojājumi jānovērš pēc iespējas īsākā laika posmā.Realizējot Brīvības ielas posma – Pluču strauta tilta būvdarbus pilnā apmērā, tas pilnībā tiks rekonstruēts.Pamatojoties uz Līgatnes novada pašvaldības iesniegtajiem izmaksu apliecinošajiem dokumentiem, lai segtu izdevumus, kas saistīti ar 2016.gada naktī no 13.aprīļa uz 14.aprīli ilgstošu un stipru lietavu radīto postījumu novēršanu Brīvības ielā, Līgatnē, kopā ir nepieciešami finanšu līdzekļi 63 562 *euro* apmērā. Pašvaldība apņemas nodrošināt līdzfinansējumu 19 069 *euro* apmērā, kas ir 30 procenti no postījumu novēršanai nepieciešamās summas. Līdz ar to no valsts budžeta programmas „Līdzekļi neparedzētiem gadījumiem” nepieciešami finanšu līdzekļi 44 493 *euro* apmērā. Ministru kabineta rīkojuma projekts „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” paredz Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Vides aizsardzības un reģionālās attīstības ministrijai 44 493 *euro* pārskaitīšanai Līgatnes novada pašvaldībai, lai segtu izdevumus, kas saistīti ar 2016.gada naktī no 13.aprīļa uz 14.aprīli ilgstošu un stipru lietavu radīto postījumu novēršanu Brīvības ielas posmā uz Pluču strauta tilta, Līgatnē.Vides aizsardzības un reģionālās attīstības ministrijai šā rīkojuma minēto finansējumu pārskaitīt Līgatnes novada pašvaldībai pēc tam, kad pašvaldība būs iesniegusi attiecīgus dokumentus (līgumu, rēķinu kopijas), kas apliecina, ka tā ir nodrošinājusi ne mazāk kā 30 procentu no finansējuma, kas nepieciešams, lai segtu izdevumus, kas saistīti ar 2016.gada naktī no 13.aprīļa uz 14.aprīli ilgstošu un stipru lietavu radīto postījumu novēršanu Brīvības ielā, Līgatnē. |
| 3. | Projekta izstrādē iesaistītās institūcijas | Vides aizsardzības un reģionālās attīstības ministrija, Finanšu ministrija. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2016.gads** | **Turpmākie trīs gadi (euro)** |
| **2017.g.** | **2018.g.** | **2019.g.** |
| **saskaņā ar valsts budžetu kārtējam gadam** | **izmaiņas kārtējā gadā, salīdzinot ar valsts budžetu kārtējam gadam** | **izmaiņas, salīdzinot ar kārtējo (n) gadu** | **izmaiņas, salīdzinot ar kārtējo (n) gadu** | **izmaiņas, salīdzinot ar kārtējo (n) gadu** |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | +44 493 |  |  |  |
| 2.1. valsts pamatbudžets | 0 | +44 493 |  |  |  |
| 2.2. valsts speciālais budžets | 0 | 0 |  |  |  |
| 2.3. pašvaldību budžets | 0 | 0 |  |  |  |
| 3. Finansiālā ietekme: | 0 | -44 493 |  |  |  |
| 3.1. valsts pamatbudžets | 0 | -44 493 |  |  |  |
| 3.2. speciālais budžets | 0 | 0 |  |  |  |
| 3.3. pašvaldību budžets | 0 | 0 |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi | x | +44 493 | 0 | 0 | 0 |
| 5. Precizēta finansiālā ietekme: | x | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | 7310 valsts budžeta uzturēšanas izdevumu transferti pašvaldībām noteiktam mērķim. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Izdevumus sedz no valsts budžeta programmas 02.00.00 „Līdzekļi neparedzētiem gadījumiem”. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Vides aizsardzības un reģionālās attīstības ministrija, Finanšu ministrija. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

*Anotācijas II., IV., V., VI. sadaļa – projekts šīs jomas neskar.*

Vides aizsardzības un reģionālās

attīstības ministrs K.Gerhards

Vīza:

Valsts sekretārs R.Muciņš

6.06..2016 9:40

795

Dz.Muzikante

67026930

dzintra.muzikante@varam.gov.lv